15. juulil 1936 toimus O. Liivi ja majandusministeeriumi esindaja K. Kranfeldti jutuajamine keskarhiivi uue hoone ehitamise asjus. "Hra Kranfeldt suhtus sellesse küsimusse väga  heatahtlikult ja arvas, et see hoone on tõsiselt vajalik ka Majandusministeeriumi arvates. Ta mainis, et Teedeministeerium peaks selle järgneva aasta eelarvesse tingimata üles võtma ja ehitamine leiaks arvatavasti kõikjal pooldamist. .. Tähtis on aga, et Haridusministeerium hoone ehitamist tarvilise rõhuga pooldaks ja hoone ehitamist Haridusministeeriumi kavatsetud ehituste alal tähtsamaks ja esikohale asetatavaks peaks."